PTTOR ขึ้นราคาเบนซิน-แก๊สโซฮอลล์-ดีเซลลิตรละ 50 สต. E85 ขึ้น 30 สต.มีผลพรุ่งนี้
PTTOR ขึ้นราคาเบนซิน-แก๊สโซฮอลล์-ดีเซลลิตรละ 50 สต. E85 ขึ้น 30 สต.มีผลพรุ่งนี้
10 ม.ค. 2562

บริษัท ปตท.น้ำมันและการค้าปลีก จำกัด (มหาชน) หรือ PTTOR ในกลุ่ม บริษัท ปตท. จำกัด (มหาชน) หรือ PTT ประกาศปรับขึ้นราคาขายปลีกน้ำมันกลุ่มเบนซิน ดีเซลและแก๊สโซฮอล์อีก 50 สตางค์/ลิตร ส่วน E85 ปรับขึ้น 30 สตางค์/ลิตร มีผลตั้งแต่ 05.00 น.วันพรุ่งนี้ (11 ม.ค.)
ทั้งนี้ จะส่งผลให้ราคาน้ำมันในพื้นที่กรุงเทพฯ ของ PTTOR วันพรุ่งนี้ เป็นดังนี้ เบนซิน 95 ของ PTTOR อยู่ที่ลิตรละ 34.16 บาท/ลิตร , แก๊สโซฮอล์ 95 ลิตรละ 26.75 บาท, แก๊สโซฮอล์ 91 ลิตรละ 26.48 บาท, E20 ลิตรละ 23.74 บาท ส่วน E85 อยู่ที่ลิตรละ 19.54 บาท และดีเซล ลิตรละ 25.69 บาท (ราคานี้ยังไม่รวมภาษีบำรุงท้องที่ของแต่ละจังหวัด)
 